Diari Oficial de la Generalitat Valenciana


Sumari del DOGV 7178, del 23-12-2013 (2013/12722)

RESOLUCIÓ de 21 de novembre de 2013, del conseller de Presidència i Agricultura, Pesca, Alimentació i Aigua, per la qual s'anuncia l'import de la subsidiació estatal complementària dels interessos dels préstecs als titulars de les explotacions ramaderes, prevista en l'Orde APA/165/2008, de 31 de gener (BOE 29, 02.02.2008).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7178

Data del DOGV
:   23-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/12549


Data del document
:   21-11-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * suport econòmic
    * agricultor
    * ramat
    * ajuda pública

RESOLUCIÓ de 21 de novembre de 2013, del conseller de Presidència i Agricultura, Pesca, Alimentació i Aigua, per la qual s'anuncia l'import de la subsidiació estatal complementària dels interessos dels préstecs als titulars de les explotacions ramaderes, prevista en l'Orde APA/165/2008, de 31 de gener (BOE 29, 02.02.2008). [2013/12135]  
En la Resolució de 27 de març de 2008 (DOCV 5737, 08.04.2008), de la consellera d'Agricultura, Pesca i Alimentació, per la qual s'establixen ajudes per a pal·liar els efectes de la conjuntura econòmica adversa que afecta els ramaders de la Comunitat Valenciana, s'establix, en l'apartat 6 de l'annex I, que en els termes que s'establixen en l'Orde APA165/2008, els beneficiaris de les subvencions regulades en esta resolució tindran dret a la subsidiació estatal complementària dels interessos dels préstecs, una vegada es faça efectiu allò que es disposa en la disposició addicional única d'aquella orde, dins dels límits de la transferència financera i després de dictar les disposicions normatives i les resolucions que foren necessàries.  
En la reunió de la Conferència Sectorial d'Agricultura i Desenvolupament Rural, celebrada el dia 11 de març de 2013, ratificada pel Consell de Ministres, el dia 18 d'octubre de 2013, es va aprovar la distribució econòmica per al suport financer per danys ocasionats per la sequera i altres causes extraordinàries (finançament d'interessos corresponents a l'anualitat 2013 dels préstecs concedits a titulars d'explotacions ramaderes), i correspon a la Comunitat Valenciana el repartiment de 5.461,19 euros.  
En virtut de l'anterior, d'acord amb allò que es preveu en la Llei 38/2003, de 17 de novembre, General de Subvencions, en el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, així com en l'article 47.11.b del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat, que exigix que les bases reguladores de la concessió de subvencions indiquen la línia o línies de subvencions que les financien i l'import global màxim destinat a estes, i fent ús de les atribucions que tinc conferides per l'article 28 de la Llei 5/1983, de 30 de desembre, del Consell (segons la redacció feta per la Llei 12/2007, de 20 de març, que la modifica), resolc:  
  
Primer  
L'import de les ajudes previstes en l'apartat 6 de l'annex I de la Resolució de 27 de març de 2008, de la consellera d'Agricultura, Pesca i Alimentació, per la qual s'establixen ajudes per a pal·liar els efectes de la conjuntura econòmica adversa que afecta els ramaders de la Comunitat Valenciana, és de 5.389,34 euros, que corresponen als interessos que es van pagar en l'anualitat 2013, que s'abonaran a càrrec de l'aplicació pressupostària 27.66.69.295.18 dels pressupostos de la Generalitat dins de la línia T3081000 del capítol IV.  
  
Segon  
Es faculta al director general de Producció Agrària i Ramaderia per a dictar els actes, les resolucions i les instruccions que siguen necessaris per a l'aplicació d'esta resolució.  
Esta resolució posa fi a la via administrativa i contra esta es pot interposar, amb caràcter previ i potestatiu, recurs de reposició davant el conseller de Presidència i Agricultura, Pesca, Alimentació i Aigua en el termini d'un mes, comptat a partir de l'endemà de la publicació, de conformitat amb allò que es disposa en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb allò que es disposa en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 21 de de novembre de 2013.- El conseller de Presidència i Agricultura, Pesca, Alimentació i Aigua: José Císcar Bolufer.